પુત્રીઓને લઈને ભારતીય સમાજની માનસિકતામાં પરિવર્તન આવ્યું છે. હવે દીકરીઓને ગર્ભાવસ્થા દરમિયાન જ મારી નાખવાના વિચારથી દેશ આગળ વધી ચુક્યો હોવાનું દેખાઈ રહ્યું છે. નેશનલ ફેમિલી એન્ડ હેલ્થ સર્વેના સર્વેક્ષણ પ્રમાણે, 15થી 49 વર્ષની ઉંમરની 79 ટકા મહિલાઓ કુટુંબમાં એક પુત્રીની ચાહત ધરાવે છે. તો પુરુષો પણ આમા પાછળ જરૂર છે. પણ એટલા પાછળ નથી. એનએફએચએસના સર્વે પ્રમાણે, 15 થી 54 વર્ષના 78 ટકા પુરુષો પોતાના પરિવારમાં ઓછામાં ઓછી એક પુત્રીના હોવાની ઈચ્છા ધરાવે છે. આવી ચાહત ધરાવતા ધાર્મિક સમૂહોમાં મુસ્લિમો સૌથી વધુ આગળ છે. તો જ્ઞાતિય સમુદાયોમાં અનુસૂચિત જાતિ અને આદિવાસી સૌથી વધુ આગળ છે. તો પુત્રીની ચાહત ધરાવનારા રાજ્યોમાં ઉત્તર પ્રદેશ અને બિહાર સૌથી વધુ આગળ છે.